Projekts

|  |  |
| --- | --- |
|  | |
|  | |
| LATVIJAS REPUBLIKAS MINISTRU KABINETS  2013.gada \_\_\_\_\_\_\_\_\_ Noteikumi Nr.\_\_\_\_ |  |

Rīgā (prot.Nr.\_\_\_, \_\_\_.§)

**Grozījumi Ministru kabineta 2012.gada 26.jūnija noteikumos Nr.459 "Noteikumi par Padziļinātās sadarbības programmas darbību"**

Izdoti saskaņā ar likuma "Par nodokļiem un nodevām" 7.1panta ceturto un sesto daļu

Izdarīt Ministru kabineta 2012.gada 26.jūnija noteikumos Nr.459 "Noteikumi par Padziļinātās sadarbības programmas darbību" (Latvijas Vēstnesis, 2012, 106.nr.) šādus grozījumus:

1. Papildināt noteikumus ar 1.1punktu šādā redakcijā:

"1.1Šo noteikumu izpratnē ir lietoti šādi termini:

1.11. nodokļu risks – ar nodokļu maksātāja darbību, nodokļu vai finanšu uzskaites politiku un to īstenošanu saistīts notikums, kā rezultātā nodokļu maksātājs nav pareizi vai savlaicīgi aprēķinājis, deklarējis un izpildījis savas nodokļu saistības;

1.12. nodokļu risku vadība – pasākumu kopums, ar mērķi strukturēti, pastāvīgi un nepārtraukti īstenot nodokļu risku identificēšanu un novēršanu, uzturot nodokļu risku kontroļu un uzraudzības pasākumu kopumu;

1.13. nodokļu risku kontrole – pastāvīga darbība, ko izpilda nodokļu maksātājs nodokļu risku vadības ietvaros definētajos gadījumos ar mērķi preventīvi novērst vai mazināt nodokļu riska iestāšanās gadījumu.”

2. Izteikt 3.6.apakšpunktu šādā redakcijā:

"3.6. pēdējo triju pārskata gadu laikā nodokļu maksātājs nav sodīts par nodokļu normatīvo aktu pārkāpumu, saistībā ar kuru budžetā papildus iemaksājamās summas (piemēram, soda naudas, nodokļu uzrēķini) pārsniedz:

3.6.1. sešus procentus no nodokļu maksātāja attiecīgā pārskata gada apgrozījuma, ja nodokļu maksātājs nav finanšu un kapitāla tirgus dalībnieks;

3.6.2. sešus procentus no nodokļu maksātāja attiecīgā pārskata gada aktīvu kopsummas, ja nodokļu maksātājs ir finanšu un kapitāla tirgus dalībnieks;"

3. Papildināt 3.8.3.apakšpunku aiz vārda "rādītājs" ar vārdiem iekavās "(pārskata gada peļņa vai zaudējumi/neto apgrozījums\*100)"

4. Izteikt 3.10.apakšpunktu šādā redakcijā:

"3.10. nodokļu maksātājs ir ieviesis nodokļu risku vadību atbilstoši šo noteikumu prasībām.

5. Papildināt noteikumus ar 3.11., 3.12. un 3.13.apakšpunktu šādā redakcijā:

"3.11. pēdējo triju pārskata gadu laikā vidējais neto apgrozījums pārskata gadā pārsniedz trīs miljonus latu;

3.12. pēdējo triju pārskata gadu laikā vidējā valsts budžetā iemaksāto nodokļu kopsumma pārskata gadā pārsniedz 500 000 latu;

3.13. pēdējos sešos mēnešos nodokļu maksātājs mēnesī nodarbina vidēji vismaz 25 darbiniekus."

6. Izteikt 4.punktu šādā redakcijā:

"4. Šo noteikumu 3.1. un 3.8.apakšpunktā minētās prasības var neņemt vērā, ja nodokļu maksātājs saimniecisko darbību ir veicis vismaz vienu pilnu pārskata gadu, ir laikus iesniedzis gada pārskatu par iepriekšējo pārskata periodu, kā arī 3.8.apakšpunktā minēto prasību neizpilde ir saistīta ar objektīviem iemesliem (piemēram, pēdējo triju gadu laikā ir veikti ieguldījumi pamatlīdzekļos vai nemateriālajos ieguldījumos, kas tiek izmantoti pamatdarbības nodrošināšanai) un neliecina par nodokļu maksātāja finansiālo nestabilitāti. Šajā gadījumā nodokļu maksātājs nodrošina pierādījumus objektīvo apstākļu esībai."

7. Papildināt noteikumus ar 5.1punktu šādā redakcijā:

"51. Šo noteikumu 3.12.apakšpunktā minēto kritēriju var neņemt vērā, ja tā neizpilde ir saistīta ar objektīviem apstākļiem (piemēram, nozares specifika, sezonalitāte, orientācija uz eksportu vai īslaicīgs darba apjoma samazinājums). Šajā gadījumā nodokļu maksātājs nodrošina pierādījumus objektīvo apstākļu esībai."

8.Papildināt 6.punktu aiz skaitļa "3.8." ar vārdu un skaitli "un 3.11".

9. Papildināt noteikumus ar II1nodaļu šādā redakcijā:

"**II.1 Nodokļu risku vadība**

6.1 Nodokļu risku vadība balstās uz starptautiski atzītu praksi un standartiem risku vadībā (piemēram, The Committee of Sponsoring Organizations of the Treadway Commission (COSO) "Enterprise Risk Management – Integrated Framework", Sarbanes-Oxley Act Section 404 vai International Organization for Standardization (ISO) 31,000 "Risk Management Standard").

6.2 Nodokļu risku vadībai jāatbilst šādiem kritērijiem:

6.21. nepārtrauktība – nodokļu risku pārraudzība tiek veikta pastāvīgi, attiecīgo procesu norises laikā;

6.22. vispusīgums – tā ietver visus nodokļu maksātāja veiktos procesus, kas ietekmē nodokļu aprēķināšanu, deklarēšanu un samaksu;

6.23. atbildība – tā nosaka konkrētu atbildību sadalījumu nodokļu maksātāja definēto nodokļu risku kontroļu izpildījumā iesaistītajām personām;

6.24. detalizācija – tā tiek dokumentēta ar detalizācijas līmeni līdz darbības, kas rada risku, aprakstam;

6.25. aktualizēšana – tā tiek aktualizēta līdz ar izmaiņām uzņēmuma procesos vai ārējos normatīvajos aktos.

6.3 Nodokļu maksātājs veic risku identificēšanu vismaz šādās kategorijās:

6.31. darījumu riski – nodokļu riski, kas rodas nodokļu maksātāja veikto parasto (konkrētajam nodokļu maksātājam raksturīgo un regulāri veicamo) un neparasto (konkrētajam nodokļu maksātājam neraksturīgo un reti veicamo) darījumu rezultātā;

6.32. darbības riski – nodokļu riski, kas rodas nodokļu maksātājam pieņemot ikdienas lēmumus saistībā ar nodokļu jomu reglamentējošo normatīvo aktu;

6.33. atbilstības riski – nodokļu riski, kas saistīti ar nodokļu maksātāja saistību izpildi, nodokļu deklarāciju korektu un savlaicīgu iesniegšanu, kā arī nodokļu korektu un savlaicīgu samaksu. Atbilstības risku cēloņi parasti ir saistīti ar nodokļu maksātāja darbības procesu, informācijas sistēmu un datu kvalitāti;

6.34. grāmatvedības uzskaites riski – nodokļu riski, kas saistīti ar pareizu darījumu iegrāmatošanu saskaņā ar grāmatvedības jomu reglamentējošo normatīvo aktu prasībām un nodokļu maksātāja grāmatvedības organizācijas dokumentiem.

6.4 Risku vērtēšanu veic komisija, kurā ir vismaz 3 locekļi, tajā skaitā nodokļu maksātāja nodokļu funkciju vadības pārstāvis.

6.5 Nodokļu maksātājs dokumentē nodokļu risku vadības procesu tādā pietiekamā detalizācijas līmenī, lai trešā kompetentā persona varētu izsekot līdz līmenim, kurā darbības rada nodokļu risku.

6.6 Attiecībā uz identificētajiem nodokļu riskiem nodokļu maksātājs izstrādā un ievieš efektīvus iekšējās kontroles pasākumus, ar mērķi izslēgt riska ietekmi vai iespējamību.

6.7 Katram nodokļu risku vadībā iesaistītajam darbiniekam jānodrošina iespēja iepazīties ar risku reģistru un risku vadībā iesaistītajam darbiniekam ir pienākums ziņot par jauniem nodokļu riskiem un nepieciešamību mainīt vai aktualizēt procesus.

6.8 Saistībā ar nodokļu risku vadību nodokļu maksātāja vadība apstiprina:

6.81 nodokļu risku vadības normatīvos dokumentus (politiku, stratēģiju, procesu aprakstu un tml.);

6.82. nodokļu risku vadībā iesaistīto personu pienākumu un atbildības sadalījumu.

6.9 Apliecinājumu par nodokļu maksātāja ieviestās nodokļu risku vadības atbilstību šiem noteikumiem nodokļu maksātājs pievieno, iesniedzot šo noteikumu 7.punktā minēto pieteikumu. Pēc tam, kad nodokļu maksātājs ir iekļauts programmā, tas ikgadēju apliecinājumu par ieviestās nodokļu risku vadības atbilstību šiem noteikumiem iesniedz vienlaikus ar gada pārskatu par katru pārskata periodu, kas seko pārskata periodam, kurā nodokļu maksātājs tika iekļauts programmā."

10. Aizstāt 9.punktā skaitļus un vārdus "5. un 6.punktā" ar skaitļiem un vārdiem "5., 5.1 un 6.punktā".

11. Aizstāt 10.2.apakšpunktā skaitļus un vārdu "3.9. un 3.10." ar skaitļiem un vārdiem "3.9., 3.10., 3.12 (ja nav konstatēta šo noteikumu 5.1punktā minētā atkāpe) vai 3.13.".

12. Izteikt 10.3.apakšpunktu šādā redakcijā:

"10.3. nodod pieteikumu ar izvērtējumu par nodokļu maksātāja atbilstību šo noteikumu 3., 4., 5. un 5.1punktā minētajiem kritērijiem komisijai izskatīšanai un atzinuma sniegšanai, ja nodokļu maksātājs neatbilst tikai noteikumu 3.1. (ja ir konstatēta šo noteikumu 4.punktā minētā atkāpe), 3.3. (ja ir konstatēta šo noteikumu 5.punktā minētā atkāpe), 3.8. (ja ir konstatēta šo noteikumu 4.punktā minētā atkāpe) vai 3.12. (ja ir konstatēta šo noteikumu 5.1punktā minētā atkāpe) apakšpunktā minētajam kritērijam."

13. Izteikt 15.4.apakšpunktu šādā redakcijā:

"15.4. nodokļu maksātājs ir sodīts par nodokļu normatīvo aktu pārkāpumu, saistībā ar kuru valsts budžetā iemaksājamās summas (piemēram, soda naudas, nodokļu uzrēķini) pārsniedz:

15.4.1. sešus procentus no nodokļu maksātāja attiecīgā pārskata gada apgrozījuma, ja nodokļu maksātājs nav finanšu un kapitāla tirgus dalībnieks;

15.4.2. sešus procentus no nodokļu maksātāja attiecīgā pārskata gada aktīvu kopsummas, ja nodokļu maksātājs ir finanšu un kapitāla tirgus dalībnieks;"

14. Svītrot 15.5.apakšpunktā vārdus "gada laikā pirms pieteikuma iesniegšanas".

15. Papildināt noteikumus ar 15.6. apakšpunktu šādā redakcijā:

"15.6. Nodokļu maksātājs vairs neatbilst šo noteikumu 3.11. vai 3.13.apakšpunktā minētajam kritērijam."

16. Aizstāt 16.punktā skaitļus un vārdus "15.4. vai 15.5. (daļā par darba tiesisko attiecību un darba aizsardzības normatīvo aktu pārkāpumiem uzraudzību veic Finanšu ministrija)" ar skaitļiem un vārdiem "15.4., 15.5. (daļā par darba tiesisko attiecību un darba aizsardzības normatīvo aktu pārkāpumiem uzraudzību veic Finanšu ministrija) vai 15.6."

17. Aizstāt 17.punktā skaitļus un vārdu "3.2., 3.3. vai 3.8." ar skaitļiem un vārdu "3.2., 3.3., 3.8. vai 3.12."

18. Aizstāt 18.punktā skaitļus un vārdu "3.3. vai 3.8." ar skaitļiem un vārdiem "3.3., 3.8. vai 3.12."

19. Svītrot 23., 24., 25. un 26.punktu.

20. Izteikt 27.punktu šādā redakcijā:

"27. Šo noteikumu 3.10.apakšpunkts, 1.1punkts un II1nodaļa tiek piemērota ar 2015.gada 1.janvāri.

21. Aizstāt pielikumā vārdus "iekšējo nodokļu risku vadības sistēmu" ar vārdiem "nodokļu risku vadību".

Ministru prezidents V. Dombrovskis

Finanšu ministrs A.Vilks

31.05.2013 15:24

1257

Roberts Auziņš

Finanšu ministrijas

Nodokļu administrēšanas

un grāmatvedības politikas departamenta

Nodokļu administrēšanas politikas

nodaļas vadītāja vietnieks

67083919 Roberts.Auzins@fm.gov.lv